Vse več tovrstnih vprašanj posredno pomeni, da se ogrevanje z električnim talnim gretjem nekaterim že izplača. Primer je lahko nov sodoben dobro izoliran objekt. Strošek ogrevanja s toplotno črpalko je 200 – 300 € letno, ogrevanje z električnim talnim gretjem pa med 500 – 900 € letno. Razliko 300 – 600 € na leto, ob upoštevanem strošku nakupa toplotne črpalke (5000 – 8000 €), njenih rednih servisov skozi 15 – 20 let življenjske dobe, dobimo hitro povrnjeno. Dodatno pa se izračun prevesi v korist električnemu talnemu gretju zaradi možnosti postavitve sončne elektrarne za samooskrbo in z zagotovitvijo brezplačne energije za ogrevanje. Več o sončnih elektrarnah za samooskrbo lahko najdete na tej povezavi.